《题天伦乐事图中画紫荆芝兰钓渭水皆异景也其兄弟一门雍睦各取号于此云》
明代·庞尚鹏

古木成阴水绕村，紫荆花下长兰孙。天清却抱风云气，春早先沾雨露恩。

捧钓临流观海市，得鱼呼酒醉牺尊。君家胜事人间少，千载贤声重里门。

作者简介：（?—约1582）广东南海人，字少南。嘉靖三十二年进士。授乐平知县，擢御史，出按河南、浙江等地，搏击豪强，吏民震慑。嘉靖四十四年，在浙江推行一条鞭法，为一条鞭法之始。隆庆元年，迁大理右寺丞。次年，擢右佥都御史，兼领九边屯务。诸御史督盐政者以事权被夺，起而攻之，斥为民。万历四年起故官巡抚福建，拜左副都御史。忤张居正罢归，家居四年卒，谥惠敏。有《百可亭摘稿》。